Odense Adresse-Contoirs Efterretninger, 1848-03-21
- Borgerforeningen i Kiel har i Tirsdags vedtaget en Erklæring, hvori det hedder: Vi fordre en for vore Hertugdømmer fælleds, i Sandhed konstitutionel Forfatning, bygget paa almindelig Valgret og Valgbarhed, Slesvigs Jndtrædelse i det tydske Forbund, en i fuld Virkelighed og ikke blot tilsyneladende fri Presse, som ikke er opnaaet ved den provisoriske Forordning af 10 Marts, uindskrænket Forsamlings- og Foreningsret, Edsvorneretter, almindelig Folkevæbning, navnlig Borgergarders ufortøvede Oprettelse, en hurtig Organisation af et folkeligt tydsk Parlament, Endvidere forlanges af Hertugen" en Politik, der gjør Tydskland, stærk ved Frihed og Enhed og som første Tegn derpaa Statsminister Grev Moltkes og Regjeringspræsident Scheels Afløsning af Mænd der besidde Agtelse og Tillid i Landet. For det tydske Fædreland er Man villig til at bringe hvert Offer men ikke i en uretfærdig Kamp mod Frankerigs Frihed, ikke i et forhadt Forbund med Russerne. (Denne Passus viser, hvor lidet Slesvigholsteenerne kjende det danske Folks Sympathier, der ere langt fra at være for Krig med Frankerig og Forbund med Rusland, ligesom denne uforskammede Erklæring overhovedet synes affattet under den irriterende Jndflydelse, overdrevne eller opdigtede Efterretninger fra Kjøbenhavn, navnlig angaaende Forhandlingerne i Casino og deres Følger, havde udøvet paa Gemytterne og som ikke ganske var udslettet ved den senere indtrufne Berigtigelse af disse Efterretninger). Jngen Russer og ingen Dansker skal bevæbnet sætte sin Fod paa tydsk Gebeet. Man vil ikke taale at de tydske Grændser krænkes og tilbyder "Hertugen" til sammes Forsvar alle sine Kræfter, sin hele begeistrede Villie. (Kiel. Corr.)- Beseler og Overretssekretair Clausen have i Torsdags været i Haderslev og harangeret den derværende Borgerforening med glødende Taler. (Dvke.) Begivenhederne i det sydvestlige Tydskland, hvor selv Fyrster have sat sig i Spidsen for det tydske Forbunds Reform, ere af uhyre Betydning for Hertugdom met Slesvig og hele Danmark. Det, som vi i flere Aar have forudseet at ville skee, men hvad vi for 3 Uger siden hverken turde ymte om for Fjende eller Venner eller selv troede at være saa nær, er nu for Døren: Holsteen og Lauenborg nødes af Tydskland til selv at udtræde af den danske Statsforbindelse, uden mindste Skridt, fra Regjeringens eller Kongerigets Side. Øieblikket er kommet, at Tydskland selv gjør Eideren til sin og Danmarks Grændse, opløser selv Slesvig=Holstein i alle sine Baand. Hvad Regjeringen aldrig har fortrøstet sig til, fordi den nødig vilde gjøre et Skridt, der vilde blive udskreget for en Voldsakt og i ethvert Tilfælde maatte understøttes med Vaabenmagt, skeer ganske af sig selv, Holsteens og Lauenborgs Konstitution skrives i det sydvestlige Tydskland det kgl. Reskript af 28 Januar har for disse Hertugdømmer ingen Gyldighed, deres erfarne Mænd kunne blive hjemme fra Kjøbenhavn, og Dannebrogen vil om nogle Dage vige for den sortrød-gyldne Farve og Forbundets Ørn. Fæstningen Rendsborg, halv forbundsk og halv slesvigsk (dansk), vil fremkalde en svær Qvæstion. Alt havde været godt, hvis Hertugdømmerne og Kongeriget allerede for Aar og Dag siden havde været sammenknyttede ved en liberal Konstitution, da vilde Skilsmissen fra det nu udtrædende Holsteen ikke være falden Sydslesvigerne saa tung. Endnu have de ikke forsøgt at være i Laug med det gode fredelige danske Folk. Dog, nu skal de forsøge det, hvad enten de ængstes eller glædes derved; og Danmarks Kræfter maae være enige og rede for at bringe den nye Orden paa Gled! En eneste Dags Tøven kan volde megen Fortræd, en eneste Uges Nølen kan gjøre et Blad blodig i Landets Historie; men Fortsættelsen af den gamle Tryghed kan bringe Tabet af en umistelig Perle; Fjendens lønnede Agenter ere paafærde Nat og Dag. - Det andet Møde af danske Borgere i Casinos store Sal afholdes d. 22ds. (Dannev.)